Pranešimas žiniasklaidai

2025 m. lapkričio 14 d.

**„Maxima“ informuoja pirkėjus dėl nuolaidų dienų: patarė, kur šiuo metu lankytojų apgultys mažesnės**

**Lietuviško prekybos tinklo „Maxima“ atstovai kreipiasi į pirkėjus, informuodami, kur šiuo metu apsipirkti perpus sutaupant galima ramiau ir greičiau. „Didžiųjų nuolaidų dienų“ metu stipriai išaugus lankytojų srautams, pirkėjams rekomenduojama rinktis vieno ar dviejų X  „Maximos“ parduotuves.**

„Maximos“ Komunikacijos ir korporatyvinių ryšių departamento direktorė Snieguolė Valiaugaitė praneša, kad penktadienį, prasidėjus „Didžiųjų nuolaidų dienoms“, fiksuojami stipriai išaugę pirkėjų srautai trijų X „Maximos“ parduotuvėse. Šių dienų metu pirkėjai gali pasirūpinti ne maisto prekėmis 50 proc. pigiau, jei perkama dvi arba daugiau, skirtingų arba vienodų prekių.

„Sulaukiame pirkėjų pasikreipimų, ypatingai tų, kurie nori apsipirkti ramiau ar greičiau, kuriose Lietuvos „Maximose“ lankytojų apgultys šiuo metu yra mažesnės. Rekomenduojame jiems taip pat rinktis vieno arba dviejų X „Maximos“ parduotuves. Jose galima irgi rasti įvairiausių ne maisto prekių, skirtų tiek kasdienai, tiek ir norint pasiruošti šventėms“, – informuoja S. Valiaugaitė.

**Ką dar svarbu žinoti pirkėjams?**

Tam, kad išaugus lankytojų srautams apsipirkimas „Maximoje“ būtų kuo sklandesnis, nereikėtų per ilgai lūkuriuoti eilėse prie kasų, o lentynos būtų nuolat pildomos trokštamų įsigyti prekių, dedamos papildomos pastangos.

„Nuo pat penktadienio ryto pildomės didesnėmis darbuotojų pajėgomis – į pagalbą atvyksta centrinio biuro darbuotojai, kurie visą savaitgalį padės kolegoms dirbti ir kasose, ir salėje. Pirkėjų prašome supratingumo, būti kantriems, jei tenka šiek tiek luktelėti, atvykti apsipirkti ne piko valandomis bei, kaip jau minėjau, rinktis ir mažesnio dydžio „Maximos“ parduotuves, kuriose taip pat galima rasti daugybę ne maisto prekių“, – priduria S. Valiaugaitė.

Be to, primenama, kad greičiau atsiskaityti norintys „Maximos“ pirkėjai visada gali rinktis savitarnos kasas, o kai kuriose didžiosiose parduotuvėse – savarankišką prekių skenavimą prekybos salėje su „Scan&Go“.

„Didžiųjų nuolaidų dienos“ vyks imtinai iki sekmadienio. Jų metu įprastai tautiečiai rūpinasi aktualių ar būtinų kasdieniam naudojimui ne maisto prekių atsargomis arba, šiuo atveju, ruošiasi Kalėdoms, įsigydami dovanas, namų dekoro prekes.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos:**

El. paštas [komunikacija@maxima.lt](mailto:komunikacija@maxima.lt)